section_heading: Povijest
paragraph_text: God. 326. pr. Kr. ovo područje je osvojio Aleksandar Veliki, a nakon njegovog odlaska zavladao je Čandragupta (321. – 297. pr. Kr.). Za vladavine njegovog unuka Ašoke, budizam je postao vodećom religijom. U 1. stoljeću pr. Kr. do kušanskog kralja Kaniške, gradi se obližnji budistički samostan Tahti Bahi. A kada ovo područje osvajaju Indo-Grci obnavlja se brahmanizam. Nakon kratkotrajne vlasti kralja Mehanda, Sasanidi i Parti su zadržali kontrolu nad ovim područjem sve do 7. stoljeća kada ga osvajaju Huni.